Id-Direttiva tal-Kummissjoni 2003/116/KE
ta' l-4 ta' Diċembru 2003
li temenda l-Annessi II, III, IV u V tad-Direttiva tal-Kunsill 2000/29/KE dwar l-organiżmu li jagħmel il-ħsara, Erwinia amylovora (Burr.) Winsl. et al.
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id- Direttiva tal-Kunsill 2000/29/KE tat-8 ta' Mejju 2000 dwar miżuri ta' protezzjoni kontra l-introduzzjoni ġewwa l-Komunità ta' organiżmi li huma ta' periklu għall-pjanti jew prodotti magħmulin mill-pjanti u kontra t-tixrid tagħhom fil-Komunità (1), kif l-aħħar emendata bid-Direttiva tal-Kunsill 2003/47/KE(2), u b'mod partikolari l-punti (ċ) u (d) tat-tieni paragrafu ta' l-Artikolu 14 tagħha,
Wara li kkonsultat ma' l-Istati Membri konċernati,
Billi:
(1) Id-dispożizzjonijiet kontra l-Erwinia amylovora (Burr.) Winsl. et al. għandhom ikopru l-firxa kollha ta' pjanti li fuqhom jgħixu l-parassiti li jistgħu jxerrdu dan l-organiżmu li jagħmel il-ħsara. Xi pjanti magħrufin li fuqhom tgħix l-Erwinia amylovora (Burr.) Winsl. et al. mhux koperti bid-dispożizzjonijiet kurrenti. Din il-lista għandha għalhekk tiġi estiża biex tkopri l-firxa kollha ta' pjanti li fuqhom tgħix l-Erwinia amylovora (Burr.) Winsl. et al.
(2) Id-dispożizzjonijiet dwar iż-'zoni ta' protezzjoni' ("buffer zones") iridu jitjiebu sabiex jitnaqqas ir-riskju tat-tixrid tal-Erwinia Amylovora (Burr.) f'distanzi qosra. Winsl. et al.Winsl. et al. Għal dak il-għan il-limiti taz-'zoni ta' protezzjoni' iridu jkunu ċari u għandu jiġi applikat reġim strett ta' kontroll li jinkludi t-tneħħija ta' pjanti li juru sintomi ta' l-Erwinia amylovora (Burr.) Winsl. et al.Winsl. et al.
(3) Qabel ma pjanti minn żona fejn huwa magħruf li teżisti l-Erminia amylovora (Burr) Winsl. et al.jiġu introdotti jew imħarrka għal ġo "zoni protetti" rilevanti, l-egħlieqi fejn jitkabbru dawk il-pjanti u żona ta' madwar dawk l-egħlieqi, għandhom jinstabu li jkunu ħielsa totalment mill-Erminia amylovora (Burr.). Winsl. et al. matul l-aħħar ċiklu komplet ta' veġetazzjoni qabel l-introduzzjoni jew it-tħarrik. Dan għandu jiġi kkonfermat permezz ta' spezzjonijiet viżivi mwettqa fi żminijiet approprijati u testijiet tal-laboratorju sabiex jiġi osservat jekk jeżistux infezzjonijiet li għadhom ma żviluppawx.
(4) It-tħarrik tad-doqqajs lejn u f'żoni protetti għandu jkun regolat, għaliex jista' jkun fattur importanti li tinxtered l-Erwinia amylovora (Burr.) Winsl. et al.
(5) Għandhom isiru arranġamenti speċifiċi għall-pjanti li jiġu prodotti u jinżammu f'egħlieqi li qegħdin ġewwa 'żoni ta' protezzjoni' skond id-dispożizzjonijiet tad-Direttiva 2000/29/KE, u li jissodisfaw il-kondizzjonijiet rilevanti fir-rigward ta' l-egħlieqi u z-'zoni ta' protezzjoni' tagħhom, qabel l-1 ta' April 2004.
(6) Id-Direttiva 2000/29/KE għandha għalhekk tiġi emendata skond dan.
(7) Il-miżuri previsti f'din id-Direttiva huma skond l-opinjoni tal-Kumitat Permanenti dwar is-Saħħa tal-Pjanti,
ADOTTAT DIN ID-DIRETTIVA:
Artikolu 1
L-Annessi II, III, IV u V tad-Direttiva 2000/29/KE jiġu emendati skond l-Anness ta' din id-Direttiva.
Artikolu 2
1. L-Istati Membri għandhom idaħħlu fis-seħħ il-liġijiet, regolamenti u dispożizzjonijiet amministrattivi neċessarji biex tkun mħarsa din id-Direttiva sa mhux aktar tard mil-31 ta' Marzu 2004. Għandhom jikkomunikaw minnufih lill-Kummissjoni t-test ta' dawk id-dispożizzjonijiet u tabella li turi l-korrelazzjoni bejn dawk id-dispożizzjonijiet u din id-Direttiva.
Meta l-Istati Membri jadottaw dawn id-dispożizzjonijiet, għandha tkun tinstab fihom referenza għal din id-Direttiva jew jiġu akkompanjati b'din ir-referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif trid issir din ir-referenza.
2. L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tal-liġi nazzjonali li huma jadottaw fil-qasam kopert minn din id-Direttiva.
Artikolu 3
Din id-Direttiva għandha tidħol fis-seħħ fl-20 ġurnata ta' wara dik tal-pubblikazzjoni tagħha fil-Ġurnal Uffiċjali ta' l-Unjoni Ewropea.
Artikolu 4
Din id-Direttiva qegħda tiġi indirizzata lill-Istati Membri.
Magħmula fi Brussel, fl-4 ta' Diċembru 2003.